《七言何公南秘阁公会》
宋代·沈遘

公从书阁登词掖，西帅重归始五年。当日诸寮半荣落，后来几五杂愚贤。

斋前花树多新植，架上尘签乱旧编。嘉遇荣名时所贵，从容感咏属觞篇。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。